b'\n_START_ARTICLE_\nRovedderkoppen\n_START_SECTION_\nHandling\n_START_PARAGRAPH_\nDen beryktede internationale forbryteren, fru Valentine Kempel, har leid en leilighet i byens sentrum og utstyrt den med enorm luksus. Derfra kaster hun sitt nett av intriger ut over byen. Stakkars uskyldige ofre som blir fanget i hennes nett. Det er ikke for ingenting at hun har tilnavnet Rovedderkoppen._NEWLINE_Hennes seneste offer er Charlie Falkenberg, en ung kunstmaler. Han er naiv og svermerisk som et barn. Gjennom sitt vesens trolldom har hun lykkes helt med \xc3\xa5 fordreie hodet hans. Mannen vil g\xc3\xa5 i d\xc3\xb8den for henne. Valentine Kempels eneste m\xc3\xa5l er \xc3\xa5 lokke Charlie Falkenberg til \xc3\xa5 beg\xc3\xa5 en forbrytelse. _NEWLINE_Hun oppfordrer ham til \xc3\xa5 forfalske sin velst\xc3\xa5ende brors signatur p\xc3\xa5 en veksel. Falkenberg nekter dette og bestemmer seg for \xc3\xa5 ta sitt liv, da han heller ikke t\xc3\xb8r vise seg for Rovedderkoppens \xc3\xb8yne igjen. Grosserer Falkenberg sverger at han skal hevne brorens d\xc3\xb8d og kontakter detektiven Asbj\xc3\xb8rn Krag. Rovedderkoppen f\xc3\xa5r kjennskap til dette gjennom sine tallrike spioner. Hun planlegger \xc3\xa5 f\xc3\xa5 stemplet grosserer Falkenberg som falskspiller. Dette mislykkes grunnet Krags snarr\xc3\xa5dighet. _NEWLINE_Rovedderkoppen lar seg ikke influere av nederlaget og tar t\xc3\xb8ffere midler i bruk. Hun tar Falkenbergs kj\xc3\xa6reste i sin makt. Det lykkes Krag \xc3\xa5 f\xc3\xa5 til et m\xc3\xb8te med Rovedderkoppen p\xc3\xa5 Grand. Det blir en stor oppgave for ham \xc3\xa5 finne Falkenbergs kj\xc3\xa6reste. Han f\xc3\xa5r hjelp av en mann, som gjerne vil ut av Rovedderkoppens nett. Krag greier \xc3\xa5 komme helt inn i Rovedderkoppens hjem, hvor han kaster sin forkledning og tvinger henne til \xc3\xa5 avsl\xc3\xb8re hvor hun har skjult Falkenbergs kj\xc3\xa6reste. Det holder p\xc3\xa5 \xc3\xa5 g\xc3\xa5 galt for Krag, n\xc3\xa5r Rovedderkoppen lykkes i \xc3\xa5 trykke p\xc3\xa5 en hemmelig knapp, som alarmerer hennes hjelpere. Snart er det nettet, som hun har kastet ut etter andre, sl\xc3\xa5tt sammen omkring henne selv.'